ဒီဇိုင်း

ဒီဇိုင်း (Design)ဆိုရေ ပုံစံ၊ စနစ်၊ ပုံစံထုတ်ရေ၊ ရည်ရွယ်ရေ၊ ဟု အဘိဓာန်ဖို့ ဆိုထားရေ။ ဂရိဇာသာစကားက ဆင်းသက်လာရေဟုလည်း ဆိုကတ်ရေ။ အချို့ကတော့ခါ အလှပညာ ဟု ဆိုကတ်ပြန်ရေ။ အများအားဖြင့် commercial art အနီနန့်ရာ အဓိကပြောကတ်တာ တိရေ။ ဒီဇိုင်းဆိုစော် အလှဖန်တီးရုံသက်သက်မဟုတ်၊ ရသတစ်ခုခုကို ပီးစွမ်းနိုင်တာမို့ အနုပညာတစ်ရပ်အနီနန့်ရာ မြင်ရေ။ ဒီဇိုင်းတစ်ခုကို ကြည့်ပနာ ပျော်စရာ ရသလေးရခကေ ဒီဇိုင်းတစ်ခုကို ကြည့်ပနာ ကြည်နူးမှုချေရခကေဒီဇိုင်းတစ်ခုကို ကြည့်ပနာ ကြောက်စရာ ကောင်းခကေဒီဇိုင်းတစ်ခုကိုကြည့်ပနာ စိတ်ခံစားမှု တစ်ခုခုကိုရခကေ ယင့်ချင့်ကြောင့် ဒီဇိုင်းဆိုရေ အနုပညာရပ်ပင် ဖြစ်ရေ။

 ဒီဇိုင်းတစ်ခု ကောင်း မကောင်းဇာတိနန့် တိုင်းမလဲ 
 ရည်ရွယ်ချက်ဟိရဖို့။
 အဓိပ္ပာယ်ဖော်ဆောင်နိုင်ရဖို့။
 ဆွဲဆောင်မှုဟိရဖို့။
 ဆန်းသစ်တီထွင်မှုဟိရဖို့။
 စနစ်ဟိရဖို့။

ဒီဇိုင်း(Design)တွင် အဓိက ခေါင်းစဉ်ကြီးနှစ်ခုကနီ ခွဲထွက်နီရေ။
Elements of design နန့် principles of design 

 Elements of design 
 Line
 Direction
 Shape
 Size
 Texture
 Value
 Colour
 Principles of design 
 Repetition
 Alternation
 Gradation
 Harmony
 Contrast
 Dominance
 Unity
 Balance 

ထို elements တိကို အသုံးပြုပြီးကေ principles of design က နည်းဥပဒေသတိနန့် ပေါင်းစပ်ဖွဲ့စည်းလားကေ ဒီဇိုင်းကောင်းတိ အများကြီးကို ဖန်တီးလားနိုင်သလို ဒီဇိုင်းတစ်ခုဇာကြောင့် ကောင်းရေ၊ ဇာကြောင့် မကောင်းဘူး ဆိုစော်တိကိုလည်း ထိုဥပဒေသတိနန့် တိုင်းတာကြည့်လို့ရရေ။ Elements တိက လက်နက်တိဆိုကေ principles တိက နည်းဗျူဟာတိ..ဒေနှစ်ခုပေါင်းစပ်ပြီးကေ စစ်ပွဲတစ်ခုကိုဇာပိုင်တိုက်မလဲ စဉ်းစားပုံမျိုး ..ဒီဇိုင်းတစ်ခုကို ဇာပိုင်ဖန်တီးလားမလဲဆိုစော် စဉ်းစားလားဖို့ပါ….ဒီဇိုင်းတစ်ခုဖန်တီးတာကို စားပွဲတစ်ခုပြင်ဆင်ပုံနန့့်နှိုင်းယှဉ်ပြောရရကေ.. အကျွန်ရို့ မင့်ရို့ ဇာအစား အစာစားဖို့လဲဆိုစော်အရင်သိဖို့ လိုလိမ့်မေ ..ရခိုင်အစားအစာလား..တရုတ်လား..ဥရောပလိုလား.
ဒေအခြီခံကိုအရင်ဆုံးဖြတ်ပြီးကေမှ ..ရခိုင်အစားအစာဆိုလည်း …ရခိုင်ပိုင်…
ဒေနီရာဖို့ ဟင်းကောင်းတိချဉ်းစားချင်ဇောနန့့် မင့်ရို့က ကြက်သား၊ဝက်သား၊ပုဇွန်ထုတ်..ယင်းပိုင်အကောင်းတိ အဆီအဆိမ့်တိချဉ်းစားဖို့ ဆိုကေ ..ဟင်းတိကတော့ ကောင်းပါယင့် မင့်ရို့တော့စားလို့ကောင်းဖို့မဟုတ်..ယင်းချင့်ဇာလည်းဆိုတော့ အကောင်းတိအားပြိုင်နီစွာဖြစ်ရေ…. မင့်ဧထမင်းဝိုင်းဖို့ ဝက်သားလေး..ချဉ်ရည်ဟင်းလေး..ငပိရည်ရို့စရာလေးတိ ..အရို့အမြုပ်ချေတိနန့့်စားကြည့်..
ဇာချင့်ကပို အရသာတွိ့လည်း ..ချိုချဉ်ဖန်…စတာတိနန့့် ဖွဲ့စည်းထားရေ ဝိုင်းလေးက ပိုခံတွင်းမြိန်ပါဖို့.. ယင်းချင့်ကဇာလဲဆိုကေ ထမင်းဝိုင်းတစ်ခုထဲဖို့ အလျော့အတင်းအလေးအပေါ့တိကို ချိန်ညှိထားလို့ပါ…ဒေဒီဇိုင်းတစ်ခုဖို့မှာလည်း…ဒေပိုင်အလျော့အတင်းအလေး အပေါ့တိကိုချိန်ညှိထားတတ်ဖို့လိုပါမေ… ကကောင်း ကောင်းလွန်းတာတိချဉ်း ဒီဇိုင်းထဲဖို့ ထဲ့ထားကေ အီလားဖို့ပါ..လျော့သင့်စော်လျော့ အလေးပီးသင့်စော်ပီး ဖန်တီးလားမှ ကိုယ်ပြောလိုရာထိရောက်ပြီးကေ ရသမြောက်ပါဖို့….အကျွန်ရို့လောဘစိတ်ကို မထိန်းသိမ်းရာ ရှေ့ကပုံလည်း အကောင်းဆုံးလုပ် နောက်က ပုံလည်းအကောင်းဆုံးလုပ် စာလုံးတိလည်းပြူးရြာနီအောင်လုပ်နန့့် ..ဆိုကေတော့ ဒီဇိုင်းဖို့ တစ်ခုခြင်းကကောင်းနီပြီးကေ ..အားလုံးခြုံကြည့်ရေအချိန်ဖို့..အားတိပြိုင်ပြီးကေ ဇာမှစိတ်ဝင်စားမှုမဟိ ပြောချင်တာတိပီးချင်စော်တိ ပျောက်လားဖို့ပါ။ ယင်းချင့်ကြောင့် ဒီဇိုင်းတစ်ခုကိုဖန်တီးရေအခါ ဒေ
Elements တိ principles တိ နန့့် အလျော့အတင်း အလေးအပေါ့ အထူအပါးတိ ကိုချိန်ဆပြီးကေဖွဲ့စည်း
လားဖို့လိုအပ်ပါရေ။

 line 
မျဉ်းတစ်ကြောင်းရဖို့ POINT နှစ်ခုလိုရေ မျဉ်းကြောင်းဖြစ်ရာဆိုကေ direction ဟိလားပြီ..အရာဝထ္ထုတိုင်းယင့်အစွန်းအနားတိဟာ line တိပါ..line ဖို့ အခြီခံနှစ်မျိုးရာဟိရေ မျဉ်းဖြောင့်နန့့်မျဉ်းကွေး..။ မျဉ်းဖြောင့်က မာရေကြမ်းရ တောင့်တင်းရေ ခိုင်မာရေ ..။ မျဉ်းကွေးကပျော့ပျောင်းရေနွဲ့နှောင်းရေ … ယင်းဒေသဇောတရားပါရေ အကြောင်းအရာတိဖို့ ဒေ line တိကိုအသုံးချမေ (ဥပမာ - ခေါင်း‌လျှော်ရည်ကြော် curve line အားပြုမေ )
Straight line ဖို့ မျဉ်းလဲ၊မျဉ်းမတ်၊ မျဉ်းစောင်းမျဉ်းယိုင်ဟိမေ
မျဉ်းလဲက ငြိမ်သက်ရေ၊လဲလျောင်းရေ၊လွမ်းစရာကောင်းရေ၊
မျဉ်းမတ်က တည်ငြိမ်ရေ၊အမှီအခိုကင်းရေ၊မားမတ်စွာရပ်တည်မှု၊ မြင့်မားခြင်းသဇောတိရရေ
မျဉ်းလဲကလှုပ်ရှားရေ၊ပေါက်ကွဲရေ၊မှီခိုတ.ယ်၊တွန်းကန်ရေ…သွက်လက်ရေ သဇောတိဟိရေ

Curvline ဖို့ ခုံးစော် ခွက်စော် ဟိုဘက်ဒေဘက်ကွေးစော်တိဟိမေ…
ခုံးခြင်း၊ခွက်ခြင်း၊တွန့်ခြင်း၊လိမ်ခြင်း၊ယှက်ခြင်း၊ကွေးခြင်း၊ခွေခြင်း၊ညှိူးငယ်စော်၊ပျော့ပြောင်းစော်၊ရှုပ်ထွေးစော်…
ယင်းလိုသဇောတိဟိနီမေ… myanmardigitalartists မှ ဦးဘီလူးဧ ဒီဇိုင်းဆိုရေ အနုပညာ ဆောင်းပါးမှ ကောက်နှုတ်ချက်

ဆက်လက် လေ့လာရန် = ဒီဇိုင်းနာ

 ကိုးကား